Document ID: /fineweb-2-swissfilter-quality_10-filterrobots/filtered/05603.jsonl.gz/74

Boring Company Ilona Maska otkrila je svoj najnoviji transportni eksperiment u Los Anđelesu.
The Loop, koji ne treba mešati sa Hyperloopom, bi trebao da postane brzi sistem transporta u budućnosti.
Kada je ovaj koncept najavljen, Mask je obećao da će Loop koristiti potpuno autonomna vozila za 16 putnika koja će se kretati brzinom od 240 kilometara na sat.
Međutim, sistem koji je sada predstavljen koristio je regularne Tesla automobile koji su ručno voženi brzinama ispod 80 kilometara na sat.
A nakon što ga je nekoliko novinara isprobalo, imamo i prve utiske o tome da li je ovo zaista budućnost transporta.
Ceo put kroz tunel trajao je 2 minuta, a sve su osvetljavali farovi automobila. Vožnja je bila previše truckava, kao da smo se vozili po šljunku ili prašnjavom putu.
Met Mekfarland - CNN
Crvena svetla u tunelu su iznenada postala zelena. Teslin automobil je poskočio i krenuli smo napred. Put je bio prilično truckav, ali je uzak prostor oko nas činio da se krćemo mnogo brže nego što je to bio slučaj, jer je prosečna brzina bila oko 60 kilometara na sat.
Ivan Pen - New York Times
Vožnja je bila truckava, ali verujem da će se to rešiti u budućnosti. Ipak je ovo bio samo test tunel. Mislim da je sve osmišljeno prilično pametno.
Tokom demonstracije, novinari su primetili, Ilon je sve vreme smišljao izgovore u vezi sa tim što njegov podzemni transportni tunel uopšte ne liči na ono što je obećao.
I povrh svega, njegov koncept je sada baziran na to da svaka osoba koja ga koristi mora da ima auto.
Ipak, vreme će pokazati da li će Mask uspeti da od ove demonstracije i prototipa zaista napravi transportni sistem budućnosti koji će nas rešiti gužvi.